Forslag til afgørelse fra generaladvokat Van Gerven fremsat den 29. november 1988. - FIRMA VOLKER HUBER MOD HAUPTZOLLAMT FRANKFURT AM MAIN. - ANMODNING OM PRAEJUDICIEL AFGOERELSE INDGIVET AF HESSISCHES FINANZGERICHT. - DEN FAELLES TOLDTARIF - POS. 99. 02 - ORIGINALE LITOGRAFIER. - SAG 291/87.



Samling af Afgørelser 1988 side 06449



Generaladvokatens forslag til afgørelse

++++

Hoeje Domstol .

1 . Hessisches Finanzgericht har forelagt Domstolen en raekke praejudicielle spoergsmaal om fortolkningen af pos . 99.02, naermere bestemt af begrebet "originale litografier" i bilaget til Raadets forordning nr . ( EOEF ) 950/68 af 28 . juni 1968 om Den Faelles Toldtarif .

I bestemmelse 2 til kapitel 99, "kunstvaerker, samlerobjekter og antikviteter", beskrives pos . 99.02 saaledes :

"Ved originale stik, tryk og litografier ( pos . 99.02 ) forstaas direkte aftryk i sort og hvidt eller i farver af en eller flere plader, der af kunstneren helt er udfoert i haanden, uanset hvilken teknik og hvilket materiale han har anvendt, dog saaledes at der ikke maa vaere benyttet nogen mekanisk eller fotomekanisk proces ."

Sagens baggrund

2 . Firmaet Volker Huber fremboed for Hauptzollamt Frankfurt am Main 10 000 litografier, som var fremstillet med to plader udfoert i haanden af den italienske kunstner Bruno Bruni, og som havde foelgende karakteristika :

- litografierne var fremstillet med en mekanisk trykpresse;

- de var fremstillet ved hjaelp af en omtrykningsproces, som muliggoer "litografisk flerfoldstryk";

- de var trykt i store oplag ( henholdsvis 8 400 og 4 500 eksemplarer );

- de var ikke signeret;

- de var ikke nummereret .

Disse litografier blev af Volker Huber betegnet som "originale litografier" under Toldtariffens pos . 99.02 . Varer under denne position er fritaget for told .

Hauptzollamt Frankfurt am Main tariferede imidlertid varerne under pos . 49.11 (( andre tryksager ( herunder trykte billeder og fotografier ) )), for hvilke der skal betales told .

Volker Huber indbragte denne afgoerelse for Hessisches Finanzgericht . Efter at Finanzgericht havde indhentet udtalelse fra en sagkyndig om den maade, hvorpaa de paagaeldende litografier var blevet fremstillet, forelagde den Domstolen tre spoergsmaal, der kan sammenfattes saaledes :

1 ) Er der stadig tale om "originale litografier", naar trykningen er sket mekanisk?

2 ) I bekraeftende fald, er der stadig tale om "originale litografier", naar der anvendes en omfoerelsesteknik for at opnaa "litografisk flerfoldstryk"?

3 ) Er oplaget af betydning for bedoemmelsen af begrebet "originale litografier"?

Under sagen er der indgivet skriftlige indlaeg af Volker Huber og af Kommissionen for De Europaeiske Faellesskaber .

Ingen indlysende besvarelse

3 . Besvarelsen af de stillede spoergsmaal er ikke indlysende .

En streng fortolkning af de paagaeldende bestemmelser stoeder paa praktiske vanskeligheder . Der er ligeledes forskelle mellem de forskellige versioner af disse bestemmelser . Jeg kommer naermere ind paa dette under punkt 4 .

Endvidere fremgaar det, at der hverken i de to vigtigste internationale konventioner om ophavsrettigheder ( 1 ) eller i medlemsstaternes lovgivninger kan findes holdepunkter for en entydig bestemmelse af begrebet "originale litografier ". Af den dokumentation, der foreligger for Domstolen, fremgaar det, at der i teorien er uenighed om begrebets raekkevidde .

Endelig har Domstolen endnu ikke specielt skullet tage stilling til dette spoergsmaal . I dommen af 27 . oktober 1977 ( Westfaelischer Kunstverein, 23/77, Sml . s . 1985 ) har Domstolen ganske vist undersoegt, om kunstserigrafier kan anses for originale litografier i den i Toldtariffens pos . 99.02 forudsatte betydning . Domstolen beskaeftigede sig imidlertid den gang ikke med spoergsmaalet, om der her var tale om originale kunstvaerker . Den statuerede nemlig, at disse genstande, da de ikke udtrykkeligt var naevnt i kapitel 99 om kunstgenstande, var omfattet af kapitel 49 om tryksager .

Et vaesentligt spoergsmaal er dog ubestridt i denne sag, nemlig at der til grund for litografierne ligger en oprindelig tegning udfoert i haanden af en italiensk kunstner . Der er saaledes ikke tale om en reproduktion af et allerede skabt kunstvaerk . I sidstnaevnte tilfaelde ville litografier muligvis kunne betragtes som "billeder og andre tryksager" under Toldtariffens kapitel 49 . Her er der imidlertid tale om mere . Parterne er enige om, at den litografiske plade - eller rettere sagt det overfoeringspapir, der er anvendt for at fremstille denne plade - i dette tilfaelde er en original, dvs . et kunstvaerk, der specielt er udfoert med henblik paa trykning af litografier . Tvisten drejer sig alene om spoergsmaalet, om den anvendte proces til fremstilling af litografier paa grundlag af dette vaerk giver mulighed for at anse disse litografier for "originale", og i bekraeftende fald fra hvilken oplagsstoerrelse denne betegnelse ikke kan anvendes .

Foerste spoergsmaal : er mekanisk trykning tilladt?

4 . Det foerste spoergsmaal, der er forelagt Domstolen, gaar ud paa, om der stadig kan vaere tale om "originale litografier" under Toldtariffens pos . 99.02, naar trykningen som i dette tilfaelde er sket mekanisk .

Kommissionen har med rette anfoert, at dette spoergsmaal paa grundlag af en ordret fortolkning af de fleste versioner af bestemmelse 2 til kapitel 99 maa besvares benaegtende . Den tyske og den engelske version er paa dette punkt klar . Den nederlandske version er fuldstaendig utvetydig : "... ongeacht het materiaal waarop het afdrukken is geschied en ongeacht de gevolgde techniek, met uitzondering van de mechanische en van de fotomechanische reproduktietechniek" ( uanset det materiale, hvorpaa trykningen er sket, og uanset den anvendte teknik, med undtagelse af mekanisk og fotomekanisk reproduktionsteknik ). Paa grund af gentagelsen af ordet "teknik" kan teksten ikke laeses anderledes end, at litografier, som er trykt mekanisk, ikke er originale .

Jeg mener dog, at omstaendighederne ikke giver mulighed for udelukkende at afgoere denne sag paa grundlag af en streng fortolkning af de fleste versioner af den paagaeldende bestemmelse . Jeg mener, at man ogsaa maa tage hensyn til foelgende forhold :

- En ordret fortolkning vil ikke have nogen mening, da der ved trykning saa at sige altid anvendes en eller anden form for mekanisk teknik .

- Volker Huber har henvist til, at der ikke findes nogen fotomekanisk trykketeknik . Der findes derimod fotomekaniske teknikker til fremstilling af plader .

- Ordlyden af bestemmelse 2 til kapitel 99 stammer fra Bruxelles-nomenklaturen af 1949, som igen blev udformet paa grundlag af den franske Comité national de la Gravures definition fra 1937 ( Duennebier : Bruchmanns Handbuch der modernen Druckgraphik, Muenchen, 1973, s . 114 ). I sidstnaevnte tekst hedder det klart, at ikke aftrykkene, men pladerne skal vaere helt udfoert i haanden for at blive anset for originale litografier . Heraf fremgaar ydermere, at en fransk tekst har staaet model til bestemmelse 2 i kapitel 99, og netop den franske version af denne tekst kan laeses saaledes, at forbudet mod at anvende mekaniske og fotomekaniske teknikker gaelder fremstillingen af selve pladerne og ikke aftrykkene deraf .

Af disse grunde er jeg af den opfattelse, at bestemmelse 2 til kapitel 99 skal fortolkes saaledes, at forbudet mod at anvende mekaniske teknikker gaelder pladerne og ikke aftrykkene . En anden afgoerelse vil drastisk begraense anvendelsesomraadet for begrebet "originale litografier" og vaere uforenelig med de gaengse teknikker . Mekanisk trykte litografier kan derfor efter min opfattelse ikke udelukkes fra Toldtariffens pos . 99.02 .

Andet spoergsmaal : er en overfoerelsesteknik, som muliggoer "litografisk flerfoldstryk", tilladt?

5 . Naar det foerste spoergsmaal er besvaret bekraeftende, opstaar det andet spoergsmaal, om der med den i dette tilfaelde anvendte mekaniske trykketeknik kan fremstilles "originale litografier" under Toldtariffens pos . 99.02 .

Ifoelge bestemmelse 2 til Toldtariffens kapitel 99 skal et litografi vaere direkte aftrykt af en plade, der helt er udfoert i haanden . I strid med en ordret fortolkning af denne bestemmelse antages det ikke desto mindre generelt, at kunstneren ikke er forpligtet til at anbringe sin tegning direkte paa pladen . De forklarende bemaerkninger til Toldsamarbejdsraadets nomenklatur tillader nemlig brug af overfoeringspapir . Ved hjaelp af en kemisk teknik bliver den paa dette papir udfoerte tegning saa overfoert til den litografiske plade . Strengt taget bliver der ved denne fremstillingsteknik altsaa ikke laengere anvendt en "plade", som "helt er udfoert i haanden ".

Ved den i denne sag anvendte teknik er afstanden mellem kunstnerens manuelle vaerk og de plader, hvormed litografierne trykkes, endnu stoerre . De foerste litografier fremstilles ganske vist stadig paa samme maade som ved anvendelse af overfoeringspapir - nemlig ved overfoering fra den paa dette papir udfoerte tegning til den litografiske plade - men saa snart der viser sig tegn paa slid paa den foerste plade, bliver der automatisk fremstillet et nyt overfoeringspapir, som igen tjener til at fremstille en ny plade .

Saavel Volker Huber som Kommissionen er af den opfattelse, at denne teknik er acceptabel til fremstilling af originale litografier . Jeg foreslaar Domstolen at tilslutte sig deres opfattelse .

Da fremgangsmaaden med overfoeringspapir generelt accepteres, er der faktisk ingen grund til ikke ogsaa at tillade den her anvendte teknik og lade det vaere overladt til kunstneren, om han ogsaa faktisk oensker at anvende denne teknik . Det synes nemlig at staa klart, at der kvalitetsmaessigt ikke er nogen forskel mellem litografier fremstillet med den ene eller den anden teknik . Materielt er der heller ingen forskel : den tilgrundliggende tegning stammer i begge tilfaelde fra kunstnerens haand . Dette spoergsmaal ligner i oevrigt det, der blev forelagt Domstolen i sag 155/84, Onnasch mod Hauptzollamt Berlin-Packhof ( dom af 15 . maj 1985, Sml . s . 1449 ). I denne sag drejede det sig om spoergsmaalet, om et kunstvaerk, som er sammensat af moderne materialer, kan anses for en "original skulptur ". Domstolen forlod den klassiske fortolkning af begrebet "skulptur" og statuerede i overensstemmelse med generaladvokat Lenz' forslag til afgoerelse, at dette begreb omfatter alle tredimensionale kunstvaerker, uanset den anvendte teknik og de anvendte materialer .

Tredje spoergsmaal : spiller oplagets stoerrelse en rolle?

6 . Det tredje spoergsmaal er, om antallet af de fra samme originale tegning aftrykte litografier har betydning for tariferingen under Toldtariffens pos . 99.02 .

En begraensning af oplaget, som Kommissionen foreslaar, er utvivlsomt et vaesentligt oekonomisk kriterium . En raekke af de sagkyndige, som Volker Huber har henvist til under retsmoedet, og hvis autoritet ikke kan bestrides, modsaetter sig imidlertid at anvende dette kriterium ved afgoerelsen af, om et litografi er originalt .

7 . Jeg finder det ikke oenskeligt, at Domstolen giver en fortolkning af begrebet "originale litografier", som er baseret paa et kvantitativt ( oplags-)kriterium, idet kun en omfattende undersoegelse heraf - hvilket vil gaa ud over naervaerende sags rammer - kan vise, om et saadant kriterium er foreneligt med nutidige teknikker og opfattelser . Dette spoergsmaal maa efter min opfattelse afgoeres af faellesskabslovgiver .

Af hensyn til retssikkerheden maa dette kvantitative kriterium i oevrigt fastlaegges praecist i en ved lov fastsat definition med angivelse af oplagets stoerrelse og ved eventuelle naermere gennemfoerelsesbestemmelser . Denne definition hoerer naturligvis ogsaa under faellesskabslovgivers enekompetence ( jfr . dommen af 15 . juli 1970 i sag 41/69, ACF Chemiefarma NV mod Kommissionen, Sml . 1970, s . 107, hvor Domstolen har afvist selv at fastsaette en foraeldelsesfrist, der efter sin art er praecis ).

Det fremgaar af gennemgangen af denne sag, at ordlyden af bestemmelse 2 til kapitel 99 i sine forskellige versioner er tvetydig, og at bestemmelsen, hvis den tages bogstavelig, ikke kan finde anvendelse paa de i praksis anvendte teknikker, hvilket har foert til anvendelser, som umiddelbart forkommer "contra legem ". Lovgivers indgriben er derfor allerede af disse grunde oenskelig .

8 . Sammenfattende foreslaar jeg Domstolen at besvare de af Hessisches Finanzgericht forelagte spoergsmaal saaledes :

"1 ) Mekanisk trykte litografier skal tariferes under Den Faelles Toldtarifs pos . 99.02 .

2 ) Litografier fremstillet ved en overfoerelsesteknik, hvorved der fremstilles mere end én plade af det oprindelige overfoeringspapir, skal tariferes under Den Faelles Toldtarifs pos . 99.02 .

3 ) Under den nuvaerende retstilstand har oplagets stoerrelse ingen betydning for tariferingen af litografier under Den Faelles Toldtarifs pos . 99.02 ."

(*) Oversat fra nederlandsk .

( 1 ) Berner-konventionen til vaern for litteraere og kunstneriske vaerker af 9 . september 1886 ( revideret ) og Verdens-konventionen om ophavsret af 6 . september 1952 ( revideret ).